**Қазақстан Республикасы**

**Парламенті Мәжілісінде өтетін**

**Дөңгелек үстелде оқылатын**

**Қазақстан Республикасының**

**Қаржы вице-министрі Қ. Баеділовтың баяндамасының жобасы**

**Тақырыбы:**

*«Салықтық әкімшілендіру перспективалары»*

**Құрметті Мәжіліс депутаттары!**

Ең алдымен Сіздерге бүгінгі дөңгелек үстелге шақырып, салықтық әкімшілендіруді жетілдіру бойынша Біздің министрліктің жоспарларын таныстырып, баяндама жасауға мүмкіндік бергендеріңіз үшін өз алғысымды білдіремін.

Мемлекет басшысының 2017 жылғы 31 қаңтардағы «Қазақстанның Үшінші жаңғыруы: жаһандық бәсекеге қабілеттілік» атты жолдауында салықтық әкімшілендіру тетіктерін жақсарту талап етілетіні атап көрсетілген.

Осы жолдаудың шеңберінде Қаржы министрлігі Мемлекеттік-Жекешелік Әріптестіктің сандық элементтерімен және жаңаша бюджеттендіру арқылы мемлекеттік қаржыландырудың жаңа үлгісін енгізуді жоспарлауда.

**Слайд №2.**

Жаңашаландыру нәтижесінде 2025 жылға ЖІӨ-нен шоғырландырылған бюджеттің **кірістері** 25%-ға дейін өседі.

Бірақта, келешекте де жоғарғы салықтық қайтарымдарды сақтап қалуымыз үшін біз бизнестерге арнайы қолайлы жағдайлар жасауымыз керек.

**Слайд №3.**

Қазіргі уақытта, жұмыс тобы келесі басым жобалар бойынша жұмыс жасауда:

*- мемлекет пен бизнестің серіктестігі;*

*- салық жеңілдіктерін оңтайландыру;*

*- кедендік әкімшілендіруді жетілдіру;*

*- көлеңкелі экономиканы қысқарту;*

*- ақпараттық технологияларды жаңғырту.*

Осы міндеттердің шеңберінде салықтық тексерулерді тиімділігін, арнаулы салықтық режимдерді реформалау, салықтық есепке алуды автоматтандыру, деректерімен жаһандық алмасу, кірістерді әкімшілендіруде жаңа тәсілдерді енгізу көзделеді.

Салықтық әкімшілендіру бойынша кейбір бастамаларға тоқталып өтейін.

**Слайд №4.**

Айталық, салық төлеушілерді тіркеу есебі бөлігінде әкімшілік кедергілерді азайту мақсатында, салық төлеушілер 2017 жылғы 1 мамырдан бастап қосылған құн салығын төлеуші ретінде есепке қою туралы салықтық өтініштерін электрондық түрде ұсынуда.

Бұл көрсеткіш «DoingBusiness» рейтингіндегі Қазақстанның позициясын жақсартады.

**Слайд №5-6.**

Бизнеске қысымды азайту мақсатында ағымдағы жылда біз тексерулерді 37,5%-ға қысқартуды жоспарлап отырмыз, осы бөлікте келесі мәселелер пысықталуда:

* жоспардан тыс салықтық тексеру негіздерін 32-ден 14-ке дейін қысқарту (56 %-ға);

- аудиторлық қызмет көрсету нарығын кеңейту және тарату салықтық тексеру санын қысқарту (таратылып жатқан салық төлеушілерді аудиторлық ұйыммен тексеру үшін жылдық жиынтық табыс кіші шегін **150 000** АЕК дейін көбейтілді, барлығы 9 тексеру өткізілді);

- аудиторлық ұйымнан салықтар бойынша аудит жүргізген кезіндегі құқық бұзулышылықтар үшін лицензияны жою түріндегі әкімшілік жауапкершілік алып тастау;

- салықтық тексеру жергізу үшін таңдау критерийлерін қайта қарастыру.

Процесстерді автоматтандыру бөлігінде, бүгінгі күнде белгіленген салықтық тексеру мерзімдерін қысқартуға, салықтық аудит жүргізу тәсілдерін стандарттауға, осы бизнес-процесстің ашықтығын қамтамасыз ете, оның құнын төмендетуге мүмкіндік беретін Е-Аудитті енгізу жобалануда.

Мәжіліспен кеше ғана экономикалық қылмыстар бойынша қылмыстық заңнаманы декриминализация жөніндегі шаралары мақұлданып, «жалған кәсіпкерлік» бабы алып тасталынуда.

**Слайд №7.**

ЭШФ жазып беру және алу кезінде материалды және уақыт шығындарының қысқаруы секілді оң әсерін беретін, әр түрлі схемалардың алдын кесу және операциялардың ашықтығын қамтамасыз ету мақсатында, белсенді түрде ЭШФ енгізілуде.

Кеден және салық қызметтерініңақпараттық ресурстарын біріктірмей ЭШФ АЖ іске асыру мүмкін еместігін арнайы атап өткім келеді.

**Слайд №8.**

Салықтық және кедендік ақпараттық жүйелерді бірегейлендіру бойынша келесі қадам ЭШФ АЖ базасында «Виртуалды қойма» модулімен тауарларды есепке алу және бақылау жүйесін дамыту болып табылады, онлайн режимде тауарлардың қалдығын бақылай аламыз.

Аталған жүйеде кеден декларациясына «байланыс» көзделеді, бұл тігінен толассыз мониторинг жүйесін құра отырып, ел шекарадан соңғы сатып алушыға дейінгі тізбегінің барлығын тұйықтауға, мүмкіндіктер береді.

Бұл өз кезегінде бизнеске сатып алушыларды табуға, және Администраторлаға мемлекеттік сатып алуды жүзеге асыру кезінде жеткізіп берушілерді табуға мүмкіндік береді.

Жалпы, ЭШФ АЖ қолданушы бизнеске қосымша оңайлатулар қарастырылуда:

- жалпыға бірдей белгіленген тәртіпте ҚҚС қайтару мерзімдерін **30 жұмыс күніне дейін** қысқарту;

- бақылауды оңтайландыру, яғни қарсы тексерулер мен камералдық бақылау рәсімдерін қысқарту;

- салық төлеушілердің жекелеген салық есептілігі нысандарын толтыруға уақыт шығындарын қысқарту көзделінеді.

**Слайд №9.**

Одан бөлек, арнайы ҚҚС-шоттарын енгізу мүмкіншілігі қарастырылу үстінде. ҚҚС-шотты қолдану әкімшілендіруде контрагенттер арасындағы транзакцияға мониторинг жасауға мүмкіндіктер береді, бұл ретте асып кеткен ҚҚС қайтару барлық ҚҚС төлеуге кіргізілген салық төлеушілерге жүргізілетін болады.

**Слайд №10.**

Қазіргі уақытта, ЕЭК алаңында барлық тауарларды таңбалауды енгізу туралы жаңа Келісімнің жобасы талқылануда, бұл ретте Таңбаланушы тауарлардың тізбесі ЕЭК кеңесімен бекітіледі.

Қазір үлбір бұйымдарын таңбалауды енгізу бойынша пилоттық жоба жүзеге асырылуда. Таңбалаудың болуы адал экспорттаушыларға Еуразиялық экономикалық одақтың барлық аумағында сауда жүргізуге, өз кезегінде таңбаланбаған өнім Қазақстан нарығына кіргізілмейді. Келесі кезең ретінде дәрі-дәрмек, арақ-шарап өнімдері, смартфондар және т.б. бойынша қолданыла бастайды.

**Слайд №11.**

Салықтық бақылау тәуекелдерді бағалау нәтижелерінің негізінде сараланып жүзеге асырылады. Бұдан әрі салықтық әкімшілендірудің барлық шараларын қолдану (камералдық бақылау, тексерулерге арналған іріктеу, қайтаруға қосылған құн салығын растау, мәжбүрлеп өндіріп алу шараларын қоса алғанда) салық төлеушілердің сенімді болуы дәрежесіне тікелей байланыста жүзеге асырылатын болады.

**Слайд №12.**

Салық органдарымен сенім, ашықтық және өзара тиімді ынтымақтастық – көлденен мониторинг қағидаттарына негізделген тәсілдер енгізілуде. Мұндай салық төлеушілер үшін оңайлатылған кедендік ресімдеуді қолдану, ҚҚС автоматты түрде қайтару және салықтық есептілікті қысқарту қарастырылуда.

**Слайд №13.**

Салықтық әкімшілендіру бөлігіне басқа да жеңілдіктер енгізілуде.

Мысалы, алкоголь өнімдерін көтерме және бөлшек сатуға бақылауда, акценттер өзгертілді, яғни салық төлеушінің салық органы қызметкерімен байланысты көздейтін лицензия беру алдындағы тексеру жойылады және лицензиядан кейінгі бақылаулар қамтамасыз етіледі.

Сонымен, **Құрметті депутаттар**, Қаржы министрлігімен бизнестік тұрақты дамуына жағдай жасайтын, оның ішінде әкімшілік кедергілерді жою және салықтық әкімшілендіруді жетілдіру арқылы, мемлекет экономикасының бәсекеге қабілеттілігін жоғарылатуға бағытталған барлық шаралар қолданылуда.

**Баяндама аяқталды!**

**Назарларыңызға рахмет!**